ያ ቃል በተገባው መሠረት በኢህአዴግ ጋባዥነት ጥር 10 ቀን 2009 ዓ.ም በተካሄደ ቅድመ ድርድር ውይይት ተካሂዷል፡፡ ረቡዕ የካቲት 8ቀን 2009ዓ.ም የኢትዮጵያ ህዝቦች አብዮታዊ ዴሞክራሲያዊ ግንባር (ኢህአዴግ)ና 21 የፖለቲካ ፓርቲዎች ውይይት ወደ ክርክርና ድርድር ለመግባት በሚያስችላቸው የደርድር አካሄድ ሥነ ስርዓት ማእቀፍ ላይ ውይይት አካሂደዋል። ፓርቲዎች ለዚህ ዓይነቱ ውይይት ያበቃቸውን ህገ መንግሥታዊና ዴሞክራሲያዊ ስርዓት አክብረው ፣ መንግሥትና ገዢው ፓርቲ በአገር አቀፍ ደረጃ ያከናወኗቸውን ዘርፈ ብዙ የልማት ሥራዎች በመገንዘብ እነርሱም የልማት ሥራው ተሳታፊ በመሆን ለልማት ሥራው አጋዥ የሚሆኑበትን አቅጣጫ መያዝን ልብ ሊሉት ይገባል፡፡
